google/wiki40b huggingface dataset:
Husák (okres Sobrance)

Dejiny

Archeologický prieskum ukázal, že územie obce bolo osídlené už v eneolite. Prvá písomná zmienka pochádza z roku 1548 zo sporu, ktorý bol riešení v Leleskom konvente. Zemepáni obce boli rod Druget z Humenného. Obec Husák od roku 1919, na základe Saintgermainskej zmluvy, patrí do územia Slovenska, od roku 1922 do Košickej župy neskôr (1928) do Slovenskej krajiny. Po malej vojne od 4. apríla 1939 bola pričlenená k Maďarskému kráľovstvu. Oslobodená bola 28. októbra 1944 Sovietskym vojskom. Obyvatelia obce sa po stáročia zaoberali vinárstvom, ovocinárstvom, chovom dobytka a prácou v lese.

Demografia

V roku 1599 mala obec 32 domov. Po celokrajinskom sčítaní v roku 1715 mala obec 10 poddanských domov. V roku 1828 mala obec 34 domov a 385 obyvateľov. Neskôr v roku 1851 mala 240 obyvateľov z čoho bolo 124 rímskokatolíckeho vierovyznania, 110 gréckokatolíckeho vierovyznania, 6 boli židia. v roku 1910 mala obec 400 obyvateľov. Podľa posledného sčítania obyvateľstva (2011) mala obec 165 obyvateľov.

Kultúra

Obec Husák má svoj vlastný chrám - Kostol sv. Joachima a Anny. Kostol bol postavený bol v rokoch 1927-1928 ako fília farnosti Onokovce(dnes Оноківці, UA), Sátmarská diecéza (Dieceza de Satu Mare, RO). Od roku 1945 patrí do farnosti sv. Štefana Uhorského kráľa v Jenkovciach, Satmárska diecéza, časť pod administratívou Košickej diecézi.
Vetranie (bývanie)

Zásady prirodzeného vetrania

Vetraniu vo vnútorných priestoroch sa vo všeobecnosti nevenuje dostatočná pozornosť. Pre vetranie obytných miestností platí hlavná zásada „ často-krátko-účinne“ a vetranie by sa malo vykonávať tri – až štyrikrát denne ráno, napoludnie, popoludní a pred spaním. Vetranie vnútorných priestorov možno rozdeliť na nutné a nárazové. Nutné vetranie súvisí so spôsobom využívania priestorov a musí umožňovať krátkodobú výmenu potrebného množstva vzduchu. Účelom základného vetrania je zabezpečiť dostatočný odvod plynov a pár z vnútorných priestorov uvoľňovaných z materiálov, rastlín a pod. aj pri uzavretých oknách a v čase neprítomnosti užívateľov. Základné vetranie by nemalo nahrádzať nárazové vetranie prostredníctvom otvárania okien. Dĺžka vetrania je závislá od teploty vonkajšieho vzduchu. Ak v letnom období sklopné okno umožňuje neustálu výmenu vzduchu, v prechodnom období nie je rozdiel teplôt taký výrazný a musí sa vetrať dlhšie ako v zime pri teplote vonkajšieho vzduchu napr. −10 °C.
Pri nedostatočne vykurovaných alebo vôbec nevykurovaných miestnostiach môže povrchová teplota aj dostatočne tepelne izolovaných obvodových stien alebo vnútorných stien vedľajších miestností klesnúť pod kritickú teplotu rosného bodu. Pri nedostatočnom odvetraní týchto miestností môže stúpnuť nasýtenosť vzduchu vodnými parami a prekročiť únosnú mieru. V oboch prípadoch sa môže na najstudenších miestach povrchov tvoriť kondenzát a následne plesne. Preto sa odporúča zabezpečiť temperovanie všetkých miestností v dome v potrebnej miere, resp. zabezpečiť ich dostatočné vetranie.
Každý stavebný prvok alebo zariaďovací predmet ochladený vplyvom vetrania vyžaduje podstatne vyšší prísun energie na dosiahnutie pôvodnej teploty ako vzduch, preto je nevyhnutné vetrať takým spôsobom, ktorý zabezpečí potrebnú výmenu vzduchu za minimálny čas. Tejto podmienke vyhovuje priečne vetranie, ktoré ako jediné možno označiť za „energeticky úsporný spôsob vetrania, pretože všetky ostatné spôsoby sú podstatne menej účinné. Predovšetkým pri vetraní sklopným okenným krídlom sa môžu dostaviť negatívne účinky ako napr. príliš suchý vzduch v miestnosti (vnikaním vonkajšieho studeného vzduchu), vychladnutie povrchov najmä v blízkosti okna, zvýšenie energetickej spotreby a nedostatočná kvalita vnútorného vzduchu, pretože do výmeny vzduchu sa nezapája celý objem miestnosti. Situáciu môžu zhoršiť závesy alebo vykurovacie telesá v blízkosti okna.
Aj počas vykurovacej sezóny je potrebné niekoľkokrát denne krátke nárazové vetranie, podľa možnosti úplným otvorením všetkých okien. Celý objem použitého vzduchu sa počas niekoľkých minút nahradí čerstvým, pričom povrchy nevychladnú. V niektorých krajinách (napr. Škandinávii) sú už dnes bežné zariadenia na kontrolované vetranie so spätným získavaním tepla, pretože nekontrolovaným vetraním uniká v zime veľké množstvo tepla. Ak vnútorný vzduch zaťažujú aj ďalšie škodliviny (zápachy, rozpúšťadlá, radón a pod.) riziko zdravotných problémov výrazne narastá, pretože najmä vdychovaním plynných látok sa škodliviny dostávajú do krvného obehu a toxikujú organizmus.
Ján Volko

Kariéra

Začínal pretekať v klube BK HNT N Bratislava a hosťoval aj v klube AK Olomouc v českej atletickej extralige. Od roku 2019 preteká za klub Naša atletika.Jeho tréneri sú bývalá šprintérka Naďa Bendová a desaťbojár a olympionik v boboch Róbert Kresťanko.

2017

Dňa 4. marca 2017 získal v Belehrade na Halových majstrovstvách Európy 2017 v behu na 60 metrov prekvapujúco striebornú medailu, keď dosiahol nový slovenský rekord časom 6,58 sekundy. Stal sa prvým reprezentantom Slovenska, ktorý sa prebojoval do finále najkratšieho šprintu na vrcholnom svetovom alebo európskom podujatí. Na Majstrovstvách Európy do 23 rokov v poľskom Bydgoszczi v júli 2017 získal striebornú medailu v behu na 100 metrov a zlatú medailu v behu na 200 metrov v novom slovenskom rekorde a zároveň rekorde ME do 23 rokov v hodnote 20,33 s, čím splnil limit na seniorské MS v Londýne.

2019

Na Halových majstrovstvách Európy 2019 v Glasgowe získal 2. marca 2019 zlatú medailu v behu na 60 metrov.
Štvrtohorné zaľadnenie

Štvrtohorné zaľadnenie alebo (štvrtohorná/kvartérna) ľadová doba alebo nepresne pleistocénne zaľadnenie je termín, označujúci obdobie zväčšeného rozsahu ľadovcov na Zemi v švrtohorách ako dôsledok ochladenia podnebia. Niektorí autori holocén (teda súčasnosť) nepovažujú za súčasť štvrtohorného zaľadnenia. Názvy s výrazom "...zaľadnenie" sa používajú aj len na označenie samotného zväčšeného rozsahu ľadovcov v tomto období.
Základná škola kpt. Jána Nálepku

Základná škola kpt. J. Nálepku v Stupave je plno organizovanou školou. Nachádza sa v samotnom centre mesta Stupava, Školská 2. Má 1093 žiakov v 45 triedach, 50 pedagogických a 20 nepedagogických zamestnancov. Areál školy je tvorený dvomi samostatnými budovami, starou a novou školou.

História školy

Štatistika Rímskokatolíckeho úradu v Stupave už z roku 1782 vykazuje v miestnej obci i vo filiálnych obciach priaznivý stav gramotnosti obyvateľstva. V prvej polovici 19. storočia sa utvorila Rímskokatolícka cirkevná škola, v roku 1864 bola založená obecná ľudová škola, ktorá bola umiestnená v budove na Hlavnej ulici pri kostole. Tieto priestory škole už nepatria. Dnešná stará budova školy pochádza z roku 1934 a pôvodne bola stavaná ako 12-triedna škola so samostatným vykurovaním a telocvičňou. V súčasnosti je v nej umiestnený školský klub detí a niekoľko tried prvého stupňa. Nová budova školy pochádza z roku 1977 a je to typizovaný projekt panelovej výstavby 70-tych rokov. Tvorí ju samotný školský trakt s učebňami a školskou jedálňou a telocvičný trakt spolu s kotolňou. Obidva trakty sú prepojené sklenenou chodbou. Za telocvičňou sa v roku 2009 začala výstavba novej športovej haly.
Marsais

Poloha

Obec má rozlohu 23,98 km². Najvyšší bod je položený 82 m n. m. a najnižší bod 23 m n. m.

Obyvateľstvo

Počet obyvateľov obce je 900 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Peter Ondria

Život

Detstvo prežil v obci Víťaz na východnom Slovensku, kde žije dodnes. Pochádza z mnohočlennej rodiny, otec Štefan bol baníkom a mama pracovala v poľnohospodárskom družstve. Peter má štyroch súrodencov, troch bratov a jednu sestru. Každý z nich má hudobné nadanie, profesionálne sa hudbe venuje iba Peter. Hudobne začal vystupovať už v mladom veku, v ôsmich rokoch.
V roku 1997 začal vystupovať s imitovaním spevu interpretov ako Gary Moore, Tom Jones, Frank Sinatra a Louis Armstrong. Najviac z jeho vystúpení zarezonovali vystúpenia s imitáciou Louisa Armstronga. Pri interpretovaní piesní „Satchma“ si návštevníci jeho vystúpení mysleli že nespieva naživo, ale na playback. S repertoárom Armstronga prešiel okolo 18 krajín vo svete. Najďalej vystupoval v Japonsku v meste Osaka.
V roku 1999 spolu so skupinou Extasy nahrali remix piesne „What A Wonderful World“, s ktorou aj vystupovali na rôznych koncertoch a vystúpeniach.
V roku 2010 sa zúčastnil súťaže Talentmania, ktorú vysielala TV Markíza spolu s TV Nova. Úspešne sa prebojoval do semifinále a finále.
17. apríla 2012 vystúpil ako hosť na koncerte Viliam Stanek a hostia, ktorý sa konal v rámci Prešovskej hudobnej jari v PKO v Prešove. Okrem neho vystúpili aj títo hudobný hostia: Top Bigband Prešov, Katka Koščová, Martin Husovský (Komajota), Veronika Husovská, Andy Belej (Andy Belej Quartet), Mário „Gapa“ Garbera (Groovin´Heads), Rasťo Lendacký (Shandy a Ester), Katka Staneková, Marcela Jurčenková, Andrea Majtnerová.
V roku 2015 Mafia Corner spolu s Demexom a Petrom Ondriom nahrali a naspievali pieseň -„Mac3jko“. K pesničke vytvorili aj hudobný klip.
V roku 1996 z iniciatívy všetkých štyroch bratov Ondriovcov (Vladimír, Jozef, Štefan a Peter) bola založená firma Andre Topic. Firma združila všetky podnikateľské aktivity bratov, ktorí už predtým podnikali, ako živnostníci. Firma je spojením podnikania bratov, ktorí začínali s týmito podnikateľskými činnosťami: Vladimír v roku 1991 elektroinštalácie, Štefan v roku 1993 pohostinstvo, Jozef v roku 1994 reštaurácia, Peter v roku 1995 oprava obuvi. Vo Víťazi prevádzkujú Cafe bar – BISTRO, Hostinec u Jozefa robotníka, Potraviny a pekárenskú výrobu s názvom VERONKA, Ubytovanie Armstrongs a reštauráciu ARMSTRONG´S.
Pekárska výroba VERONKA je pomenovaná po ich mame Veronike. Vyrábajú v nej parené knedle, parené buchty, ktoré ponúkol aj v Show Jana Krause, keď v relácii vystupoval spolu s hosťami - Martinom Stránským a Lindou Vojtovou 2. decembra 2015).
V roku 2005 svojpomocne s bratmi vybudovali a otvorili reštauráciu a dali jej názov po Louisovi Armstrongovi: ARMSTRONG´S Restaurant.
V roku 2018 naspieval zábavnú pieseň „Osa“. K piesni natočili aj hudobný klip.
Gland (Yonne)

Poloha

Obec má rozlohu 16,67 km². Najvyšší bod je položený 312 m n. m. a najnižší bod 212 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zliatina sodíka a draslíka

Zliatina sodíka a draslíka (častokrát označovaná aj ako NaK) je zliatina ktorá vzniká spoločným tavením sodíka a draslíka. Má eutektické vlastnosti a pri správnom pomere sodíka a draslíka môže byť dokonca kvapalná aj pri izbovej teplote. Táto zliatina je ešte viac reaktívna než samotný sodík či draslík, a pri vystavení atmosférickému vzduchu sa dokonca občas môže samovznietiť.

Vlastnosti a bezpečnosť

Táto zliatina je kvapalná za izbovej teploty pokiaľ obsahuje 40 - 90% draslíka. Tak ako aj samotné alkalické kovy, ktoré ju tvoria prudko reaguje vodou, a preto sa skladuje v petroleji, alebo inom kvapalnom uhľovodíku. Pokiaľ je nutné aby bola zliatina čo najčistejšia, bez prímesí, ktoré vznikajú jej oxidáciou môže sa uchovávať aj v ochrannej atmosfére vzácneho plynu (napr. hélia alebo argónu).
Pri kontakte so vzduchom sa na povrchu vytvára vrstva oxidov a superoxidov sodíka a draslíka, pričom najnebezpečnejší z nich je superoxid draselný, ktorý sa môže vznietiť. Okrem toho prudko reaguje s vodou, ale aj organickými látkami.
Zliatina NaK má taktiež vysoké povrchové napätie a preto sa pri rozliatí, podobne ako ortuť, spája do guľôčok.
Merná tepelná kapacita tejto zliatiny je 982 J/kg⋅K. Pre lepšiu predstavu, táto hodnota predstavuje zhruba 1/4 mernej tepelnej kapacity vody.

Ako chladiace médium

Ako chladivo sa využíva najmä v experimentálnych rýchlych atómových reaktoroch. Tieto reaktory využívajú vysoko energetické neutróny, a preto v nich voda, ktorá je neutrónový moderátor (spomaľuje vysokoenergetické rýchle neutróny), nie je vhodným chladivom.
Okrem toho sa využívala aj ako chladivo termoelektrických generátorov BES-5, ktorými boli napájané sovietske radarové družice US-A. Problémom je, že pri niektorých z týchto družíc, ako napríklad Kosmos 1867 a Kosmos 1818, toto chladivo uniklo, pričom pri nízkych teplotách vesmíru zamrzlo, čím vznikli niekoľko centimetrové guľôčky. Pri takomto uniknutom chladive teda ide o tzv. kozmický odpad, ktorý predstavuje hrozbu zrážky pre družice, ktoré sa nachádzajú na obežnej dráhe.
Ako chladivo táto zliatina našla využitie dokonca aj v oblasti počítačových komponentov, ako chladič procesoru Danamics LMX Superleggera, kde NaK obieha vo vnútri chladiča čím odvádza teplo od procesoru.

V organickej chémii

Tak ako aj samotný sodík a draslík má aj ich zliatina redukčné vlastnosti, a preto sa v organickej chémii využíva ako redukčné činidlo.

Príprava

Existuje viacero spôsobov ktorým sa dá táto zliatina pripraviť.
Jedným z nich je príprava zo sodíka a draslíka, ktoré sa vložia do nádoby, do ktorej je privádzaný vzácny plyn, tá sa potom nahreje tak aby sa oba kovy roztavili, po vychladení sa vzniknutá zliatina buď zaleje uhľovodíkom alebo sa s ňou pracuje pod ochranou atmosférou vzácneho plynu.
Ďalším z nich je destilácia roztaveného sodíka s roztaveným chloridom draselným, pričom časť sodíka reaguje s chloridom draselným za vzniku draslíka a chloridu sodného a časť sa spolu s draslíkom oddestiluje a vytvorí s ním zliatinu. Táto metóda sa výužíva aj pri priemyselnej výrobe tejto zliatiny.
Amidol

Amidol (systematický názov 2,4-diaminofenol, sumárny vzorec C₆H₈N₂O) je bezfarebná kryštálická organická zlúčenina. Hydrochloridová soľ sa používa ako vývojková látka pre fotografické vývojky. K tomuto účelu sa používa od roku 1892, kedy bol amidol prvýkrát použitý pre fotografické papiere. Medzi vývojkovými látkami sa chová neobvykle, pretože najefektívnejšie pracuje v mierne kyslom prostredí, na rozdiel od silno zásaditého, ktoré potrebuje väčšina ostatných vyvolávacích látok. Ako amidol starne, mení farbu na tmavo-červeno-hnedú. Nádoby na vývojku a ďalšie potreby používané k príprave amidolových roztokov sa tiež sfarbujú do hneda a toto sfarbenie je veľmi odolné.
Fotografie vyvolané v amidole majú typicky veľmi teplú hnedočiernú farbu, ale prevyvolanie môže rýchlo viesť ku vzniku závoja.
Hematoxylín

Farbenie

Tkanivá sú väčšinou bezfarebné a to neuľahčuje ich pozorovanie svetelným mikroskopom. Cieľom farbenia je zvýrazniť v tkanivách (bunkách) štruktúry, ktoré chceme študovať. Kyslé zložky v bunkách sa farbia bázickými farbivami, nazývajú sa bazofilné a patrí medzi ne napríklad bunkové jadro. Zásadité komponenty buniek sa farbia kyslými farbivami, sú acidofilné (eozinofilné), príkladom môže byť cytoplazma alebo myofibrily. Medzi bázické farbivá patria napríklad toluidinová modrá, metylenová modrá, hematoxylín; medzi kyslé napríklad oranž G, eozín alebo kyslý fuchsín.
Cintorín Malvazinky

Smíchovský cintorín Malvazinky leží pri západnom okraji pražskej štvrti Smíchov, v oblasti bývalých viníc a dnešnej štvrti Malvazinky, tesne pri hranici Radlíc. Svojou rozlohou (7,58 ha) i počtom pochovaných (54468) patrí medzi najväčšie cintoríny v Prahe. Založený bol v roku 1876 podľa návrhu Antonína Viktora Barvitia v miestach, kde sa nachádzali hospodárske usadlosti Malostranského mešťana Tomáša Malvazyho. Dominantou cintorína je neorománsky kostol sv. Filipa a Jakuba postavený v rokoch 1894 až 1896, ktorý je dnes kultúrnou pamiatkou.
Na cintoríne je pochovaných tiež niekoľko významných československých i českých osobností.

Opis cintorína

Na cintoríne sa nachádza 8420 hrobov a ďalších 680 urnových hrobov. Vedľa toho je v areáli cintorína ešte 12 kaplnkových hrobiek. K rozptylu slúžia dve rozptylové lúčky.

Odraz v kultúre

Dvaja bývalí zamestnanci cintorína – Jakub Sejkora a Josef Jeřábek – založili hudobné zoskupenie Plače mačka a debutový album tejto skupiny sa volalo Malvazinky a obsahovalo tiež piesne inšpirované týmto cintorínom.
Lussac (Gironde)

Poloha

Obec má rozlohu 23,43 km². Najvyšší bod je položený 84 m n. m. a najnižší bod 22 m n. m.

Obyvateľstvo

Počet obyvateľov obce je 1 302 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tibor Menyhért

Životopis

Tibor Menyhért sa narodil 5. mája 1963 v Košiciach. Je absolventom Gymnázia Kováčska 30. V rokoch 1979 – 1983 pôsobil ako amatérsky herec Malého divadelného štúdia Košice. Vyštudoval Prírodovedeckú fakultu Univerzity Pavla Jozefa Šafárika v Košiciach, učiteľstvo všeobecno-vzdelávacích predmetov matematika - fyzika v rokoch 1982 – 1988. Neskôr pracoval ako asistent na Ústave Výpočtovej techniky  Univerzity Pavla Jozefa Šafárika v Košiciach a po tom, čo detašovali počítačovú učebňu na Prírodovedeckú fakultu ako asistent na fakulte. V súčasnosti pracuje ako učiteľ informatiky a technickej výchovy na Základnej škole Krosnianska 4 v Košiciach. Od roku 1990 do roku 2016 súkromne podnikal. Je spoluautorom knižničného informačného systému LIBRIS, autorom bibliografického systému BIBLIS a autorom biografického systému OSUD.

Kariéra

V súčasnosti je členom Košického bridžového klubu. 
V rokoch 2005 až 2006 bol členom predsedníctva Slovenského bridžového zväzu.
Craon (Mayenne)

Poloha

Obec má rozlohu 24,56 km². Najvyšší bod je položený 83 m n. m. a najnižší bod 32 m n. m.

Obyvateľstvo

Počet obyvateľov obce je 4 590 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flixecourt

Poloha

Obec má rozlohu 11,84 km². Najvyšší bod je položený 105 m n. m. a najnižší bod 6 m n. m.

Obyvateľstvo

Počet obyvateľov obce je 3 222 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ondatra (rod)

Ondatra (lat. Ondatra) je rod z čeľade chrčkovité.
Březina (okres Rokycany)

Geografia

Obec sa nachádza v nadmorskej výške 483 m, na severozápade Račských lesov, na svahu, na ľavej strane Koreckého potoka. Východne sa dvíha kopec Hradiště (618 m), za ním Rumpál (638 m). Cez Březinu vedie štátna cesta č. 232 z Rokycian do Břas. Východne leží ruina hradu Březiny a na severovýchode obce zámok.

Dejiny

Prvá písomná zmienka o obci pochádza z roku 1379. V roku 1387 nechal Heinrich z Elstrberku nad obcou postavť hrad, z ktorého urobil jedno zo svojich sídel. Hrad a panstvo často menili majiteľa. V roku 1398 ho vlastnil Jan Žid z Vetlé a roku 1402 Václav zo Švamberku. Po ňom nasleduje v roku 1410 Něpr Duc z Vařína a od 1439 jeho synovia Harant a Otík. V roku 1498 kúpil hrad a panstvo Zbyněk z Buchova, ale už o rok neskôr roku |1499 bol majiteľom Bohuslav zo Svinařov. Od 1661 bol hrad označovaný, ako pustý.
V roku 1673 získal Maximilián František Boryně z Lhoty Březinu i s okolitými obcami. V roku 1758 ich kúpil tajný radca a komorník Johann zo Šternberku (1713-1798), po ktorého smrti ich zdedil syn Joachim. Tento nechal medzi rokmi 1790 a 1808 postaviť pri obci zámok. Po jeho smrti v roku 1808 prevzal panstvo Joachimov brat Gašpar Mária. Ten dal spustnutý hrad zreštaurovať a prebudovať na altán v novo zakladanom zámockom parku.
V 30-tych rokoch 20.storočia sa počas svojich dovolenkových pobytov zdržiaval v zámku herec Vlasta Burian.Zámok až do roku 1939 patril Šternberkovcom.
V 80-tych rokoch bola v zámku zriadená lesnícka škola. V roku 1990 bol majetok v reštitúcii vrátený Šternberkovcom, odvtedy je majiteľom Zdenek Šternberk.
Anna Czambelová

Životopis

Študovala na Lekárskej fakulte Slovenskej univerzity v Bratislave, kde v roku 1947 získala titul MUDr. Pracovala v Banskej Bystrici a v Trenčíne, od roku 1953 až do svojej smrti pôsobila ako prednostka Krajskej transfúznej stanice v Nitre. Prednášala na odborných seminároch o problémoch hematológie. Spoluautorka publikácie o propagácii darcovstva krvi a odborných štúdií, uverejňovaných v časopisoch Bratislavské lekárske listy a Folia biologica.
Paralogizmus

Paralogizmus (gr. paralogismos) je neúmyselné porušenie logických zákonov a pravidiel, ktoré zbavuje úsudok dôkazovej sily a vedie spravidla k nesprávnym záverom. Paralogizmus treba odlišovať od vedomého porušenia logických pravidiel (Sofizmus).
Železničný tunel pod Bílou skálou

Železničný tunel pod Bílou skálou (Libeňský železničný tunel) sa nachádza v Libni na tzv. Holešovickej preložke medzi stanicami Praha-Holešovice a Praha-Libeň. Nadväzuje na Holešovicko-Libeňský železničný most a vedie oblúkom, ktorým sa trať vracia späť k súbežnej Povltavskej ulici. Trať ďalej pokračuje k uzlu na Balabenke. Tunel vyprojektovala firma SUDOP Praha, jeho výstavba prebiehala v rokoch 1967 – 1974 a v prevádzke je trať od 23. decembra 1980.
Tunel je dvojkoľajný, má dĺžku 340mm (331 m) a pozdĺžny sklon 5%.

Cestný tunel

V druhej variante pripravovanej výstavby cestného Mestského okruhu má byť jeden smer komunikácie (od Balabenky k Pelc-Tyrolce) vedený tiež tunelom pod Bílou skálou, 1 350 m dlhým. V mieste kríženia so železničnou traťou má byť cestný tunel hĺbený.
Štefan Gero

Životopis

V roku 1959 – 1963 absolvoval Pedagogický inštitút v Nitre, odbory matematika-výtvarná výchova-rysovanie, 1980 PhDr., 1987 CSc., 1995 doc., v roku 2001 prof. Učil v Jelenci, v Hornej Kráľovej, 1972 – 1996 pôsobil na Vysokej škole pedagogickej v Nitre, ako odborný asistent a doc. na FHV VŠP v Nitre, od roku 1996 pôsobí na Katedre výtvarnej výchovy PF UMB v Banskej Bystrici. Je autorom odborných publikácií, vdeckých prác v domácich odborných časopisoch a zborníkoch, zostavoval prehľadové heslá v slovníkoch, realizoval umelecké diela, výstavy a pod. Aktívne sa zúčastňoval na vedeckých konferenciách a seminároch doma aj v zahraničí. m.
Durmitor

Geológia

Pohorie sa z geologického hľadiska skladá zo silno zvrásnených druhohorných vápencov, ktoré sú značne poznamenané činnosťou dávnych ľadovcov a tektonikou. Medzi početné krasové javy tu patria závrty, jaskyne, priepasti.

Ochrana prírody

V pohorí sa nachádza 19 jazier väčšinou ľadovcového pôvodu. Centrálna časť pohoria s hlbokými kaňonmi riek Tara, Draga a Sušica o rozlohe 390 km² bola v roku 1952 vyhlásená za národný park. Oblasť je pomerne málo navštevovaná. Od roku 1980 je Národný park Durmitor zapísaný na zoznam svetového prírodného dedičstva UNESCO.

Osídlenie

V horách je len niekoľko malých dedín, kde sa darí iba pastierom. Významným strediskom zimných športov je obec Žabljak ležiaca v nadmorskej výške 1 450 m. Pohorie má i svoj historický význam – v rokoch 1942 – 1943 sa tu skrývali juhoslovanskí partizáni a Josip Broz Tito.
Baracuda

História

Prvýkrát debutovali s piesňou „Damn (Remember The Time)“, ktorá je coververziou piesne „Verdammt Ich Lieb Dich“ od Mattiasa Reima. Ďalšia pieseň s názvom „I Leave the World Today“ z leta roku 2003 už nebola tak populárna ako pieseň „Damn (Remember The Time)“. V júli 2005 vydali pieseň „Ass Up“, ktorá dosiahol #70 v nemeckom rebríčku Media Control Charts. Ďalším singlom bola pieseň s názvom „La Di Da“, ktorá bola vydaná v máji 2007. Dňa 1. augusta 2008 vydali coververziu piesne Lary Fabian s názvom „I Will Love Again“. Pieseň si ziskala obrovskú popularitu v Nemecku. Poslednou piesňou skupiny je šiesty singel s názvom „Where Is The Love“. Skladba má veľmi podobné riffy ako skladba „Amaranth“ od skupiny Nightwish v refréne. Okrem toho v piesni sú použité prvky skladby „Poison“ od Alice Coopera. Pieseň sa stala populárnou v dance scéne.
S vydaním šiestich singlov od roku 2003 majú fanúšikovia skupiny nádej, že bude vydaný plnohodnotný album.
Saint-Pierre-le-Vieux (Lozère)

Poloha

Obec má rozlohu 15,55 km². Najvyšší bod je položený 1 090 m n. m. a najnižší bod 840 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nexus

Nexus (lat.) je spojitosť, vzťah, súvislosť, napríklad kauzálny nexus.
Condom-d’Aubrac

Poloha

Obec má rozlohu 46,08 km². Najvyšší bod je položený 1 440 m n. m. a najnižší bod 465 m n. m.

Obyvateľstvo

Počet obyvateľov obce je 317 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Sorlin-de-Conac

Poloha

Obec má rozlohu 15,37 km². Najvyšší bod je položený 71 m n. m. a najnižší bod 0 m n. m.

Obyvateľstvo

Počet obyvateľov obce je 208 (2011).
Nasledujúci graf zobrazuje vývoj počtu obyvateľov v obci.
Zdroje: INSEE